Danureja II duwe panganggep menawa Ratu Kencana Wulan kepingin duwe panguwasa kang gedhe, kanthi ndhapuk Natadiningrat mengku jabatan kang wigati, kaya ta dadi Wedana Kori kang sadurungé dicekel dening Danureja II. Kanthi mangkono, diajab Natadiningrat mbesuke bisa jumeneng dadi sesulih Sultan. Dene pehak Danureja II uga duwe alasan pulitik dhewe. Danureja ora trima wewenange dilongi. Saliyane iku uga ngugemi menawa wis ana putra dalem kang kapatah dadi Adipati Anom. Ndhapuk wong liya dadi Adipati Anom bisa ngrusak tatanan.